《鸣鹤遗音　苏武慢 其七 并序》
元代·凌云翰

雾驾云軿，雨巾风帽，一剑凌风飞过。下视茫茫，遥观历历，不复飞知天大。

日月居诸，春秋代谢，几见授衣流火。记岳阳、三度曾游，未必世人知我。

游戏处、柳树为徒，榴皮作字，聊说行藏如左。列豹重关，封狐千里，不满楚人哀些。

瓦砾黄金，蓬莱别馆，归去有谁知那。不须分、天上人间，南北东西皆可。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。